126. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΟΙΚΟΝΟΜΙΚΩΝ Αριθ. ΔΙΚΠΡ/Φ.24/24/6139 της 29/29 Ιουν. 1988 (ΦΕΚ Β΄ 445) Ρύθμιση θεμάτων υπηρεσιακής κατάστασης αποφοίτων Ε.Σ.Δ.Δ. που διορίζονται σε θέσεις διοικητικών υπαλλήλων. Έχοντας υπόψη: 1.Τις διατάξεις του άρθρ. 22 του Νόμ. 1388/1983 (ΦΕΚ 113/Α΄/1983) «Ίδρυση Εθνικού Κέντρου Δημόσιας Διοίκησης» και 2.Την επείγουσα ανάγκη ρύθμισης των θεμάτων υπηρεσιακής κατάστασης των αποφοίτων της Εθνικής Σχολής Δημόσιας Διοίκησης (ΕΣΔΔ), αποφασίζουμε : 1.Με απόφαση του Υπουργού Προεδρίας της Κυβέρνησης καθορίζεται κάθε φορά το Υπουργείο στο οποίο διορίζεται κάθε απόφοιτος της ΕΣΔΔ σε θέση διοικητικού υπαλλήλου. Για τον καθορισμό του Υπουργείου, στο οποίο κάθε απόφοιτος διορίζεται, λαμβάνονται υπόψη οι ανάγκες των Υπουργείων σε διοικητικά στελέχη, καθώς και δήλωση προτίμησης τον αποφοίτων τηρούμενης της σειράς επιτυχίας τους κατά την παρ. 1 του άρθρ. 22 του Νόμ. 1388/1983. 2.Οι διοριζόμενοι κατά τις διατάξεις του άρθρ. 22 του Ν. 1388/1983 απόφοιτοι της ΕΣΔΔ σε θέσεις διοικητικών υπαλλήλων, κατατάσσονται στο βαθμό Α΄ του οικείου κλάδου της κατηγορίας ΠΕ και στο 11ο μισθολογικό κλιμάκιο. 3.Για τους προερχόμενους από τις τάξεις των υπαλλήλων του δημοσίου, Ν.Π.Δ.Δ. ή Ο.Τ.Α., εφόσον κατά το διορισμό τους έχουν ήδη το βαθμό Α΄, συνυπολογίζεται στο βαθμό αυτό και ο χρόνος που έχουν διανύσει στον ίδιο βαθμό μέχρι το διορισμό τους. Αν κατά το διορισμό τους έχουν το 11ο μισθολογικό κλιμάκιο ή ανώτερο το διατηρούν και συνυπολογίζεται σ' αυτό και ο χρόνος που έχουν διανύσει στο ίδιο μισθολογικό κλιμάκιο μέχρι το διορισμό τους. 4.Οι διοριζόμενοι τοποθετούνται υποχρεωτικά για 18 μήνες παρά διευθυντή κεντρικής υπηρεσίας. Ο διευθυντής της διεύθυνσης στην οποία τοποθετούνται τους αναθέτει είτε μεμονωμένα καθήκοντα είτε σε συνεργασία με άλλους υπαλλήλους, τους ενημερώνει σχετικά και συμμετέχουν με τον προϊστάμενο σε συσκέψεις ή άλλες δραστηριότητες της υπηρεσίας. Συμμετέχουν πάντως υποχρεωτικά, σε συνεργασία με τα αρμόδια τμήματα, στην κατάρτιση σχεδίων νόμων, π.δ/των ή κανονιστικών αποφάσεων των οποίων η σύνταξη ανήκει στην αρμοδιότητα της Δ/νσης στην οποία υπηρετούν και προσυπογράφουν τα σχετικά κείμενα. Λαμβάνουν γνώση,  κατά την κρίση του προϊσταμένου της διεύθυνσης, εγγράφων που υποβάλλονται σ' αυτόν για υπογραφή ή   προσυπογραφή   και   διατυπώνουν τις τυχόν πα(Αντί για τη σελ.316,921(γ) Σελ. 316,921(δ) Τεύχος 1344 Σελ. 85 Υπαλληλικός Κώδικας 2.Ε.β.126 ρατηρήσεις τους σε ξεχωριστό σημείωμα που συνοδεύει τα έγγραφα μέχρι την τελική υπογραφή τους. Των θεμάτων τα οποία χειρίζονται λαμβάνει γνώση ο προϊστάμενος του καθ' ύλην αρμόδιου τμήματος. 5.Με την πάροδο του κατά την προηγουμένη παράγραφο χρονικού διαστήματος των 18 μηνών και κατά παρέκκλιση των διατάξεων της παρ. 7 του άρθρ. 9 του Νόμ. 1586/1986, κρίνονται αυτοτελώς από το υπηρεσιακό συμβούλιο για την κατάληψη θέσης προϊσταμένου τμήματος που είναι κενή, αλλιώς όταν τέτοια θέση κενωθεί. Στη θέση αυτή διανύουν το υπόλοιπο της τριετούς θητείας που ορίζεται στην παρ. 5 του άρθρ. 9 του Νόμ. 1586/1986 και συνεχίζουν στην ίδια θέση για μια πλήρη (τριετή) θητεία από την λήξη της προηγουμένης μη πλήρους θητείας. Όταν λήξει η πλήρης θητεία τους, υποβάλλονται σε αυτοτελή κρίση για την κατάληψη θέσης είτε προϊσταμένου τμήματος είτε προϊσταμένου διεύθυνσης, κατά την εκτίμηση του υπηρεσιακού συμβουλίου. Αν μετά την πάροδο του δεκαοκταμήνου και μέχρι την γενική κρίση προϊσταμένων τμημάτων κατά τις διατάξεις του άρθρ. 9 του Νόμ. 1586/1986 δεν κενωθεί θέση προϊσταμένου τμήματος, κρίνονται αυτοτελώς για την κατάληψη θέσης προϊσταμένου τμήματος για τριετή θητεία, μετά τη λήξη της οποίας εφαρμόζονται οι διατάξεις του τρίτου εδαφίου της παραγράφου αυτής. 6.Αν η κατά το πρώτο εδάφιο της προηγουμένης παραγράφου κρίση είναι αρνητική, εφαρμόζονται οι διατάξεις της παρ. 4 της απόφασης αυτής. Στην περίπτωση αυτή ο υπάλληλος κρίνεται αυτοτελώς για την κατάληψη θέσης προϊσταμένου τμήματος κατά την πρώτη γενική κρίση που θα ακολουθήσει. Αν επιλεγεί, διανύει την τριετή θητεία της παρ. 5 του άρθρ. 9 του Νόμ. 1586/1986, μετά τη λήξη της οποίας εφαρμόζονται οι διατάξεις του τρίτου εδαφίου της προηγουμένης παραγράφου. Αν δεν επιλεγεί, εφαρμόζονται οι διατάξεις της παρ. 4 της απόφασης αυτής. Στην επόμενη γενική κρίση εφαρμόζονται οι διατάξεις του τρίτου εδαφίου της προηγουμένης παραγράφου. 7.Αν η κατά το τέταρτο εδάφιο της παρ. 5 κρίση είναι αρνητική, εφαρμόζονται οι διατάξεις της παρ. 4 της απόφασης αυτής. Στην επόμενη γενική κρίση εφαρμόζονται οι διατάξεις του τρίτου εδαφίου της παρ. 5 της απόφασης αυτής. 8.Η εφαρμογή των διατάξεων των προηγουμένων παρ. 4, 5, 6 και 7 δεν εμποδίζει την κρίση, σύμφωνα με τις διατάξεις του άρθρ. 9 του Νόμ. 1586/1986, για την κατάληψη θέσης προϊσταμένου Τμήματος ή Δ/νσης, για όσους έχουν τις απαιτούμενες προϋποθέσεις. 9.Πέρα των περιπτώσεων που ορίζονται ρητώς στις παρ. 4, 5, 6 και 7 της απόφασης αυτής εφαρμόζονται οι κείμενες διατάξεις, όπως αυτές ισχύουν για όλους τους υπαλλήλους. Σελ. 316,922(δ) Τεύχος 1344 Σελ. 86 Με το άρθρ. 13 Νόμ. 1835/10-14 Μαρτ. 1989 (ΦΕΚ Α΄ 76), κατωτ. αριθ. 132 ορίστηκε ότι οι διατάξεις των παρ. 2-9 της άνω απόφασης ισχύουν ανάλογα και για τους διοριζόμενους σε Ο.Τ.Α. 10.Κατά την πρώτη εφαρμογή, οι απόφοιτοι της ΕΣΔΔ διατίθενται για διορισμό σε θέσεις διοικητικών υπαλλήλων στα Υπουργεία με απόφαση Υπουργού Προεδρίας της Κυβέρνησης χωρίς την τήρηση των διατάξεων της παρ. 1 της απόφασης αυτής. Σε περίπτωση καθυστέρησης της έκδοσης της πράξης διορισμού, ο διορισμός γίνεται αναδρομικά από 1 Ιουλ. 1988 για κάθε συνέπεια, περιλαμβανομένων και των αποδοχών. 11.Η απόφαση αυτή να δημοσιευθεί στην Εφημερίδα της Κυβερνήσεως και να κυρωθεί με νόμο. Κυρώθηκε και απέκτησε ισχύ νόμου από την περίπτ. α' άρθρ. 16 Νόμ. 1810/5-5 Οκτ. 1988, ΦΕΚ Α΄ 223, (κατωτ. σελ. 384,9071). 